|  |
| --- |
| № исх: КГД-07-3/12909-И от: 25.05.2016 |

**Астана, Алматы қалалары және**

**облыстар бойынша мемлекеттік кірістер Департаменттері**

Қазақстан Республикасы Қаржы Министрлігінің Мемлекеттік кірістер комитеті 01.01.2016 жылдан бастап 210.00 нысаны бойынша жеке табыс салығы және әлеуметтік салық бойынша декларацияны ұсыну сұрақтары бойынша (шетелдіктер мен азаматтығы жоқ тұлғалар бойынша) салық төлеушілерден сауалдарының келіп түсуіне байланысты келесіні хабарлайды.

Салық кодексінің 01.01.2016 жылға дейін күші болған 364-бабының 1-тармағының мәтіні салықтық агенттердің жеке табыс салығы және әлеуметтік салық бойынша декларациясын Қазақстан Республикасының азаматтарымен қоса, шетелдіктер мен азаматтығы жоқ тұлғаларға ұсынуды қарастырған.

«Қазақстан Республикасының кейбір заңнамалық актілеріне жеке тұлғалардың кірістері мен мүлкін декларациялау мәселелері бойынша өзгерістер мен толықтырулар енгізу туралы» Қазақстан Республикасы 2015 жылғы 18 қарашасындағы № 412-V Заңымен Салық кодексінің жеке табыс салығы мен әлеуметтік салығы бойынша декларация ұсыну тәртібіне қатысты бөлігінде 364 бабының 1 тармағы нормасынан жеке 1-1 тармақ нормасын айыру бойынша мәтіндік өзгерістер енгізілген.

Осылайша, аталған өзгерістер нақтылау болып табылады және салықтық агентке қосымша міндеттемелер туындауына алып келмейді.

Баяндалғанның негізінде, салық кодексінің 68-бабы 7-тармағы мен 364-бабының 1-1 тармағын қолдану бойынша 210.00 нысандағы декларацияны ұсыну қажеттілігі туралы сұрақтар туындаған жағдайда 2009 жылығы 25 мамырдағы №НК-13-24/4898 түсіндіру хатын басшылыққа алу қажет.

Қосымша: 2009 жылғы 25 мамырдағы № НК-13-24/4898 хат.

|  |  |
| --- | --- |
| **Төраға** | **Д. Ергожин** |